
114 DR 30.6.2009 

 
 

 Dato’ Haji Tajuddin Abdul Rahman [Pasir Salak]: Jadi kita sepatutnya bersyukur 
di atas kejayaan yang telah kita peroleh semoga dengan semangat, sikap kita bersyukur di 
atas kejayaan. Walaupun tidak sepenuhnya, akan memberikan peluang kepada kita untuk 
meningkatkan kejayaan kita.  Perjuangan ini tidak berakhir, Parlimen ini tidak berakhir hari 
ini.  Ia akan berterusan...  [Tepuk]  Perjuangan akan diperjuangkan di dalam Dewan yang 
mulia ini sampai bila-bila selagi dunia tidak kiamat. 

 Kita akan menghadapi berbagai-bagai masalah dan pihak pembangkang kalau 
betul-betul jujur dan ikhlas untuk memperjuangkan nasib negara, rakyat negara kita ini beri 
bantuan, sokongan bukannya menjadi penghalang kepada apa yang dilakukan oleh kita. 

 Tuan Pua Kiam Wee [Petaling Jaya Utara]:  Hendak sokong boleh? Sokong. 

 Beberapa Ahli:  Sokong boleh. 

 Dato’ Haji Tajuddin Abdul Rahman [Pasir Salak]: Sokong, jangan sokong buat 
rebah...  [Ketawa] 

 Tuan Pua Kiam Wee [Petaling Jaya Utara]: Benar-benar sokong. 

 Beberapa Ahli: [Ketawa] 

 Tuan Pua Kiam Wee [Petaling Jaya Utara]: Terima kasih Yang Berhormat Pasir 
Salak. Selalunya Yang Berhormat Pasir Salak tahu pada sebelah ini tidak setuju sangat 
dengan pendapat-pendapat Yang Berhormat Pasir Salak. Akan tetapi dengan satu 
perenggan, dua perenggan sebentar tadi mengenai kuota yang merupakan satu semangat 
dan bukan merupakan satu paksaan fizikal 30 peratus yang perlu dicapai kita. Saya ini 
amat  bersetuju dan ianya, sememangnya tidak... Bunyi Yang Berhormat tadi tidak sama 
dengan bunyi sebelum ini yang saya pernah dengar... 

  Seorang Ahli:  [Menyampuk] 

 Tuan Pua Kiam Wee [Petaling Jaya Utara]: Sebelum ini banyak paksaan, mesti 
ada 30 peratus share holding tidak kira apa. Akan tetapi sekarang semangat, kita setuju 
sebab semangat itu memang penting tetapi semangat untuk mencapai 30 peratus itu perlu 
dicapai melalui sistem kompetitif, sistem peningkatan daya upaya seseorang... 

 Seorang Ahli:  Daya saing. 

 Tuan Pua Kiam Wee [Petaling Jaya Utara]: Ya, daya saing seseorang dan untuk 
lebih mencapai matlamat ini kita memerlukan satu polisi yang memberikan perhatian 
kepada pihak-pihak yang kurang berupaya dan bukannya pihak-pihak yang telah pun 
mencapai... 

 Beberapa Ahli:  [Menyampuk] 

 Tuan Pua Kiam Wee [Petaling Jaya Utara]: Saya boleh cakap, katakan Yang 
Berhormat Kuala Selangor tadi, dia sudah capai PhD. daripada universiti yang unggul di 
dunia, Imperial College. Tidak akan dia masih lagi perlukan tongkat untuk berjalan. Kita ada 
Ketua UMNO, UMNO Youth sebelah sana dari Oxford University, tidak akan dia beli rumah 
RM2 juta mesti ada 5 peratus diskaun lagi. Kita hendak tolong semua yang miskin.  Saya 
harap Yang Berhormat pun bersetuju... 

 Dato’ Haji Tajuddin Abdul Rahman [Pasir Salak]:  Terima kasih. 

 Tuan Pua Kiam Wee [Petaling Jaya Utara]: Dari segi itu, kita perlu memberikan 
sokongan pihak yang memerlukannya dan bukan kepada pihak yang telah pun mencapai 
kejayaan. 

 Dato’ Haji Tajuddin Abdul Rahman [Pasir Salak]: Terima kasih saudara Yang 
Berhormat dari PJ Utara. Kalau ada aspek-aspek yang kita boleh bersetuju, kenapa kita 
tidak boleh bersetuju? Kalau ada, kalau tidak ada, tidak bolehlah bersetuju. Kita fikirkan 
bersama di mana ada benda-benda yang kita boleh mencapai sesuatu persetujuan 
bersama ataupun a common approach dalam menyelesaikan masalah negara.  

 



Dato' Haji Tajuddin Abdul Rahman [Pasir Salak]: Jadi kita sepatutnya bersyukur di atas kejayaan yang telah kita peroleh semoga dengan semangat, sikap kita bersyukur di atas kejayaan. Walaupun tidak sepenuhnya, akan memberikan peluang kepada kita untuk meningkatkan kejayaan kita. Perjuangan ini tidak berakhir, Parlimen ini tidak berakhir hari ini. Ia akan berterusan... [Tepuk] Perjuangan akan diperjuangkan di dalam Dewan yang mulia ini sampai bila-bila selagi dunia tidak kiamat. Kita akan menghadapi berbagai-bagai masalah dan pihak pembangkang kalau betul-betul jujur dan ikhlas untuk memperjuangkan nasib negara, rakyat negara kita ini beri bantuan, sokongan bukannya menjadi penghalang kepada apa yang dilakukan oleh kita. Tuan Pua Kiam Wee [Petaling Jaya Utara]: Hendak sokong boleh? Sokong. Beberapa Ahli: Sokong boleh. Dato' Haji Tajuddin Abdul Rahman [Pasir Salak]: Sokong, jangan sokong buat rebah... [Ketawa]. Tuan Pua Kiam Wee [Petaling Jaya Utara]: Benar-benar sokong. Beberapa Ahli: [Ketawa]. Tuan Pua Kiam Wee [Petaling Jaya Utara]: Terima kasih Yang Berhormat Pasir Salak. Selalunya Yang Berhormat Pasir Salak tahu pada sebelah ini tidak setuju sangat dengan pendapat-pendapat Yang Berhormat Pasir Salak. Akan tetapi dengan satu perenggan, dua perenggan sebentar tadi mengenai kuota yang merupakan satu semangat dan bukan merupakan satu paksaan fizikal 30 peratus yang perlu dicapai kita. Saya ini amat bersetuju dan ianya, sememangnya tidak... Bunyi Yang Berhormat tadi tidak sama dengan bunyi sebelum ini yang saya pernah dengar... Seorang Ahli: [Menyampuk]. Tuan Pua Kiam Wee [Petaling Jaya Utara]: Sebelum ini banyak paksaan, mesti ada 30 peratus share holding tidak kira apa. Akan tetapi sekarang semangat, kita setuju sebab semangat itu memang penting tetapi semangat untuk mencapai 30 peratus itu perlu dicapai melalui sistem kompetitif, sistem peningkatan daya upaya seseorang... Seorang Ahli: Daya saing. Tuan Pua Kiam Wee [Petaling Jaya Utara]: Ya, daya saing seseorang dan untuk lebih mencapai matlamat ini kita memerlukan satu polisi yang memberikan perhatian kepada pihak-pihak yang kurang berupaya dan bukannya pihak-pihak yang telah pun mencapai... Beberapa Ahli: [Menyampuk]. Tuan Pua Kiam Wee [Petaling Jaya Utara]: Saya boleh cakap, katakan Yang Berhormat Kuala Selangor tadi, dia sudah capai PhD. daripada universiti yang unggul di dunia, Imperial College. Tidak akan dia masih lagi perlukan tongkat untuk berjalan. Kita ada Ketua UMNO, UMNO Youth sebelah sana dari Oxford University, tidak akan dia beli rumah RM2 juta mesti ada 5 peratus diskaun lagi. Kita hendak tolong semua yang miskin. Saya harap Yang Berhormat pun bersetuju... Dato' Haji Tajuddin Abdul Rahman [Pasir Salak]: Terima kasih. Tuan Pua Kiam Wee [Petaling Jaya Utara]: Dari segi itu, kita perlu memberikan sokongan pihak yang memerlukannya dan bukan kepada pihak yang telah pun mencapai kejayaan. Dato' Haji Tajuddin Abdul Rahman [Pasir Salak]: Terima kasih saudara Yang Berhormat dari PJ Utara. Kalau ada aspek-aspek yang kita boleh bersetuju, kenapa kita tidak boleh bersetuju? Kalau ada, kalau tidak ada, tidak bolehlah bersetuju. Kita fikirkan bersama di mana ada benda-benda yang kita boleh mencapai sesuatu persetujuan bersama ataupun a common approach dalam menyelesaikan masalah negara.